Lotars Šēlers

Lotars Hanss Šēlers (;  — 1945. gada septembris) bija vācbaltu izcelsmes Latvijas jurists un politiķis. Bijis 3. un 4. Saeimas deputāts, pārstāvējis Vācbaltiešu reformu partiju. No 1932. līdz 1934. gadam bija partijas vadītājs.

 Biogrāfija 
Lotars Šēlers piedzima  (pēc vecā stila — ) Viljandi jurista Roberta Karla Alberta Šēlera un Frīderīkes Johannas ģimenē. No 1900. līdz 1904. gadam studējis jurisprudenci Tartu Universitātē, pēc tam turpat gadu studēja botāniku.

1916. gada novembrī apprecējās ar Mariju Unterbergeri. Kā Vācbaltu reformu partijas pārstāvis kandidēja Vācbaltu partiju padomes sarakstā 3. Saeimas vēlēšanās 1928. gadā, pēc tam ievēlēts arī 4. Saeimā. Parlamentā strādāja no 1928. līdz 1934. gadam. 1932. gadā kļuva par Vācbaltu reformu partijas vadītāju, amatā bija līdz partijas likvidēšanai 1934. gadā Ulmaņa apvērsuma rezultātā.

No 1939. līdz 1941. gadam strādājis Rīgā akciju sabiedrībā UTAG, kas nodarbojās ar uz Vāciju izceļojušo vācbaltiešu īpašumu pārvaldīšanu, vēlāk devies uz Vāciju. No 1941. līdz 1943. gadam norīkots darbam Berlīnē, pēc tam bijis Pozenes "Latviešu departamenta" vadītājs. No 1944. gada brīvprātīgi pieteicies darbā Austrumu sienas (Oderas-Vartas līnijas, ) nostiprināšanā.

Miris padomju gūstekņu nometnē Brombergā (šobrīd Bidgošča Polijā) 1945. gada septembrī.

 Atsauces 

 Ārējās saites 

Kategorija:1881. gadā dzimušie
Kategorija:1945. gadā mirušie
Kategorija:Vācbaltieši
Kategorija:Vācbaltu reformu partijas politiķi
Kategorija:3. Saeimas deputāti
Kategorija:4. Saeimas deputāti
Kategorija:Latvijas juristi
Kategorija:Tartu Universitātes absolventi